Kry ook buitelandse studente hulp? | Netwerk24
Kry ook buitelandse studente hulp?
Deur Paul Fourie, Port Elizabeth 17 Februarie 2017 05:01
Ek wonder al geruime tyd oor die toi-toiery by universiteite en die posisie van buitelanders wat hier op universiteit is.
Word hierdie buitelandse studente ook nou bevoordeel deur die feit dat lenings aan behoeftige studente gegee word, of is dit net Suid-Afrikaanse studente wat met dié beurse en lenings gehelp word?
Dit sal nogal interessant wees om te weet hoeveel buitelandse studente hier op universiteit is en of hulle ook deelgeneem het aan die geweld en stakings op kampusse. Hoeveel van hulle bly op die universiteitsterrein hoewel hulle nie burgers van die land is nie, en hoeveel van hulle betaal vir hul studie?
As die antwoord op alles “ja” is, maak dit mos vir ons studente die lewe moeiliker.
Ek vermoed dat ook buitelanders voordeel trek uit onderrig wat deur belastingbetaler gesubsidieer word. Hoekom kan hul lande van herkoms nie vir hul universiteitsgelde pa staan nie?
Daar is baie jong Suid-Afrikaners wat wil studeer, maar dit nie kan bekostig nie omdat hul ouers tans die benadeeldes is. Hulle bly dan maar liewer tuis.
Meer oor: Lesersbrief | Studente